                                              Z A P I S N I K

           Sa sjednice općinskog vijeća općine Jarmina održane 2. studenog 2005. godine u 19 sati u prostorijama općine Jarmina

            NAZOČNI:                                                        ODSUTNI:

1. MARIO ROŽIĆ

2. TOMISLAV SEDLAR

3. VLADIMIR KLARIĆ

4. IVANKA ROŽIĆ

5. TIHOMIR KUNŠTEK

6. IVAN MIKULEC

7. TOMISLAV DELAŠ

8. MARIO KRUŠELJ

9. IVANKA NETINGER

10. KATARINA ŠLOGAR

11. ANDRIJA DRAGANIĆ

            Sjednicu Općinskog vijeća otvorio je predsjednik Andrija Draganić i predložio slijedeći

                                           D N E V N I    R E D

1. Usvajanje zapisnika sa prethodne sjednice

2. Izvješće o izvršenju odluka sa prethodnog vijeća

3. Izvješće o obavljenoj reviziji proračuna

4. Donošenje odluke o raspisivanju natječaja za izvođenje

radova na sanaciji divljih odlagališta otpada

             5. Donošenje odluke o visini komunalne naknade za 2006. godinu.

               Glasovanjem dnevni red za današnju sjednicu jednoglasno je prihvaćen.

                                                      TOČKA 1.

                Kako primjedbi na zapisnik sa prethodne sjednice nije bilo zapisnik je jednoglasno usvojen.

                                                       TOČKA 2. 

                 Pod ovom točkom raspravljalo se o prostornom planu općine te je zaključeno da se trebaju sastati udruge i obrtnici kako bi dali podatke koji su potrebni za izradu prostornog plana.

                 Vijećnica Ivanka Netinger izvijestila je vijeće o bolesti gospodina Marijana Ivezića te o potrebi financijske pomoći za liječenje gosp.Ivezića.

                  Vijećnik Ivan Mikulec predlaže da se vijećnici odreknu naknade za ovu godinu u korist Marijana Ivezića.

                  Vijećnik Tomislav Delaš predlaže da se animiraju i obrtnici u cilju pomoći.

                   Nakon rasprave donesen je zaključak da općina pomogne sa 5.000 kuna za potrebe liječenja te da se upriliči sastanak sa obrtnicima sa ciljem animiranja potrebe financijske pomoći za liječenje gosp.Marijana Ivezića.

                   Vijećnik Tomislav Delaš je podsjetio da je u tijeku izrada web stranice općine te bi obrtnici, udruge i političke stranke trebale dati svoje podatke.

                    Vijećnica Ivanka Rožić predlaže da Udruga žena «Ivančica» prostorije za svoj rad napravi u produžetku svoje zgrade.

                     Nakon rasprave zaključeno je da se na odboru za šport riješi pitanja korištenja prostora udruge žena «Ivančica».

                                                    TOČKA 3.

                      Predsjednik vijeća Andrija Draganić obrazložio je izvješće nalaza proračuna Državne revizije.

                      Nakon rasprave jednoglasno je prihvaćeno izvješće o obavljenoj reviziji proračuna općine Jarmina. 

                                                    TOČKA 4.

                       Pod ovom točkom dnevnog reda Općinsko vijeće jednoglasno je donijelo odluku o raspisivanju natječaja za izvođenje radova na sanaciji divljih odlagališta otpada. 

                                                    TOČKA 5.

                        Pod ovom točkom dnevnog reda Đuro Franjčić je govorio o komunalnoj naknadi, prihodima i troškovima komunalne naknade.

                        Raspravljalo se o potrebi povećanja komunalne naknade te je zaključeno da se ispita mogućnost plaćanja komunalne naknade u FINI besplatno za građane uz plaćanje naknade za uplate od strane općine.

                                                                PREDSJEDNIK OPĆINSKOG VIJEĆA   

                                                                                Andrija Draganić

